**Zveza za šport invalidov Slovenije – Ljubljana, 22.5.2025**

**Slovenski paralimpijski komite**

**Cesta 24. junija 23**

**1231 Ljubljana Črnuče**

**RAZPIS USPOSABLJANJA ZA NAZIV** **ŠPORT INVALIDOV - 1. STOPNJA**

Spoštovani,

Zveza za šport invalidov Slovenije – Slovenski paralimpijski komite skupaj s konzorcijskim partnerjem Olimpijki komite Slovenije – Združenje športih zvez, vodi projekt Aktivno inkluzivno s katerim želimo vzpostaviti nove programe in aktivnosti za invalide različnih starostnih skupin in vrst invalidnosti. Preko projekta bomo razvili mrežo izvajalcev športa invalidov na lokalni in regionalni ravni, usposobili strokovni kader in predvsem tudi razvili športne programe, ki jih lahko izvajajo invalidi.

Operacija Aktivno Inkluzivno se financira iz programa Evropske unije, Evropski socialni sklad + in nacionalnega prispevka Republike Slovenije. Operacija se izvaja v okviru »Programa za izvajanje Evropske kohezijske politike v obdobju 2021–2027«: cilja politik »CP 4: Bolj socialna in vključujoča Evropa za izvajanje evropskega stebra socialnih pravic«; prednostne naloge »7 Dolgotrajna oskrba in zdravje ter socialna vključenost«, specifičnega cilja: »ESO 4.12 »Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki.

Z namenom doseganja ciljev projekta, razpisujemo **USPOSABLJANJE ZA NAZIV: ŠPORT INVALIDOV - 1. STOPNJA.**

**Podatki o razpisanem programu:**

**Namen in cilji programa:**

* Namen izvedbe programa je usposobiti zainteresirane kandidate za delo na področju športa invalidov. S tem si prizadevamo k razvoju športa invalidov, uspešnemu izvajanju projekta Aktivno inkluzivno, pri katerem je med glavnimi aktivnostmi izvedba 60 urnih programov vadbe športa invalidov.
* Cilj programa je skladno s kompetencami, ki jih daje program, omogočiti strokovnemu delavcu, da izvaja in spremlja proces športne vadbe na področju športa invalidov.

**Pridobljene kompetence:**

* Z uspešno končanim programom, udeleženec pridobi kompetence oz. znanja, spretnosti in odgovornosti za izvajanje in spremljanje procesa športne vadbe na področju vseh pojavnih oblik športa s katerimi se ukvarjajo invalidi, s ciljem ohranjanja zdravja, dobrega počutja in vitalnosti, druženja, tekmovanja oz. zabave, razen tistih, ki se uvrščajo med pojavne oblike posameznih športnih panog.

**Vodja programa usposabljanja:**

* Jana Čander

**Kraj izvajanja:**

* Teoretični del bo izveden na daljavo z uporabo MS Teams aplikacije.
* Praktični del bo izveden v športnih objektih, ki bodo izbrani preko javnega razpisa. Predvidoma bodo objekti v Ljubljani in širši okolici.

**Termin izvedbe programa usposabljanja:**

* Teoretični in praktični del od dne,10.6.2025 do dne, 11.7.2025.
* Predvideni urnik je priloga razpisa.
* Datum izpita: predvidoma dne, 15.7.2025.

**Število udeležencev:**

* Sprejetih bo do **30 kandidatov**, ki se bodo do določenega roka prijavili in poslali vsa potrebna dokazila. Dogodek bo izveden, če bo prijavljenih **najmanj 10 kandidatov.**

**Pogoji prijave:**

* Pravočasno poslana prijava z vsemi potrebnimi prilogami.
* Starost najmanj 18 let.
* Končana najmanj srednja poklicna izobrazba.

**Potrebna dokazila:**

* Kopija osebnega dokumenta (potni list, osebna izkaznica).
* Dokazilo o pridobljeni najmanj srednji poklicni izobrazbi (npr. kopija spričevala, mature, zaključnega izpita, diplome).

**Pogoji dokončanja:**

Za uspešno končano usposabljanje ŠPORT INVALIDOV ‑ 1. STOPNJA so kandidati dolžni uspešno opraviti naslednje obveznosti:

* Najmanj 80% udeležba pri obveznih vsebinah.
* Najmanj 80% udeležba pri posebnih vsebinah.
* Pozitivno ocenjen teoretični preizkus znanja iz obveznih in posebnih vsebin.
* Kandidat mora usposabljanje zaključiti najkasneje v roku treh let od zaključka tečaja, posamezen izpit pa lahko opravlja največ trikrat. Če kandidat v roku ne zaključi zahtevane obveznosti, se mora tečaja ponovno udeležiti. Izpit se vrednosti z "je opravil" ali "ni opravil".

**Prijave:**

* Kandidati izpolnijo prijavnico, ki je priloga razpisa.
* Poslati jo morajo po e pošti na naslov: info@aktivnoinkluzivno.si.
* K prijavi je potrebno priložiti obvezna dokazila.

**Prijavnina**

* Usposabljanje je brezplačno zaradi sofinanciranja Evropskega socialnega sklada + in nacionalnega prispevka Slovenije, ki ga zagotavlja Ministrstvo za gospodarstvo, turizem in šport.

**Soglasje za uporabo osebnih podatkov:**

* Prijavljeni kandidati soglašajo z uporabo osebnih podatkov, ki bodo varovani skladno z veljavno zakonodajo. Podatki o udeležencih usposabljanja so vključeni v poročanju o aktivnostih projekta Aktivno inkluzivno. Kandidati, ki uspešno končajo program, pridobijo pravico vpisa v razvid športnih delavcev. Podatki o vpisanih v razvid so javni.

**Rok prijave**

* Do vključno dne, 2.6.2025 do 24.00 ure

Vabljeni k prijavi!

 Damijan Lazar,

 Predsednik

*Priloge:*

* *Obrazec za prijavo*
* *Predvideni urnik programa usposabljanja*